title: لمغاربا
text: لمغاربا هوما واحد لقوم اللي أصلهوم من بلاد لمغريب سوا ساكنين فلداخل ديالو و عادادهوم دابا واصل ل 37 مليون ، وغالبيتهم على الدين لإسلامي سنيين على لمذهب لمالكي ؤ فيهم أقليات دينية بحال ليهود لمغاربة لي نسبتهم 0.2٪، واللي ساكنين فبلاد خرا وهادو كايتسماو ب "لمغاربا دلخاريج"، متافق عليه دابا باللي الناس اللي حاملين لݣنسية لمغريبية هوما مغاربا ولايني الصراحة صعيب يتحدد بالضبط شكون هوما ݣاع لمغاربا، ماحد هاد لكلمة ماشي بانت غير ليوما ولا فلقريب ولايني كلمة قديمة بزاف و بانت قرون هادي وزيد عليها التبادل اللي طراو ل حدودا دلمغريب منيمتا ، لحاجة اللي كاتخلي هاد لكلمة معولة بزاف على لقيبال دلهضرة.
  
  معلومات ديموغرافية على هاد لقوم 
  • لعداد دلمغاربا كايسوا 0.47% من لمجموع دلغاشي دلعالام وبهاكا مكلاصيين ربعين فالليستة دلبلدان محيت الساكنين.
  
  •63,8% من لمغاربا عايشين فلمدون(يعني جوج تلوتا) ، يعني جوايه ديك 23 مليون.
  
  •لعمر لمتوسط دلمغاربا هوا 29 عام.
  
  •لمدينة لعامرة هيا كازا و ساكنينها واصلين ل جوايه 3 دلمليون و تابعاها الرباط وموراها فاس.
  
  •لعمر لمرجو عند لمغاربا هوا 77.1 عام .
  
  •كولّا 47 تانية كايتزاد شي مغريبي وكولا 3 دقايق كايموت شي مغريبي .
  
  عيون لكلام 
  
   
  لمغريب
  مغاربا عايشين برا لمغريب
  لمجتمع د لمغريب
  أمازيغ
  عرب
  شمال إفريقيا
  ناس د شمال إفريقيا